VIIENDA KOOSSEISU

OTSUS

Haapsalu,								27. märts 2009 nr 268

Vara võõrandamine otsustuskorras
(Jalaka tn 78a, Haapsalu)

Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1. Müüa otsustuskorras Haapsalu linnale kuuluv kinnistu 
-katastriüksuse aadressiga Jalaka tn 78a, Haapsalu,
-katastritunnusega 18301:012:002,
-kinnistu registriosa nr 2348832,
-pindala 1977 m2, 
hinnaga 605 000,00 (kuussada viis tuhat) Eesti krooni Haapsalu Linnamajanduse AS-le (reg nr 10259288, asukoht Lihula mnt 3, 90507 Haapsalu).
2. Kinnistu ostuhind Eesti kroonides tuleb punktides 1 nimetatud Ostjal tasuda ja kanda hiljemalt kinnistu müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 AS SEB Pangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale müügilepingu sõlmimist. Kinnistu notariaalne müügileping tuleb Ostjal sõlmida 2 (kahe) kuu jooksul otsuse Ostjale teatavakstegemisest, s.t 2 (kahe) kuu jooksul otsuse kättesaamise päevale järgnevast päevast arvates. Nimetatud tähtaja jooksul kinnistu müügilepingu mittesõlmimisel otsuse p 1 nimetatud Ostja poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.
3.	Notaritasu kinnistu müügilepingu vormistamise eest maksab korteriomandi Ostja.
4.	Volitada Haapsalu linna nimel kinnistu müügilepingule alla kirjutama maaregistri spetsialist Marju Kohtring.
5.	Linnavolikogu kantseleil teha otsus teatavaks Ostjale koopia väljastamisega posti teel tähtkirjaga.
6.	Otsus jõustub teatavakstegemisest.
7.	Otsuse peale võib esitada kaebuse Tallinna Halduskohtule halduskohtumenetluse seaduses sätestatud korras 30 päeva jooksul otsuse teatavakstegemisest.

Andreas Rahuvarm
Volikogu esimees
SELETUSKIRI
Eelnõule „Vara võõrandamine otsustuskorras (Jalaka tn 78a, Haapsalu)

Haapsalu Linnamajanduse AS omandis oli kuni 2006. aastani vallasvarana Jalaka 78a territooriumil asuv elamu pindalaga 35 m2 ja kuur pindalaga 246 m2. Kuna Haapsalu Linnamajanduse AS-il ei olnud enam õigust vallasasja juurde teenindusmaad erastada, tegi Haapsalu Linnavolikogu 27.01.2006 otsuse osta eelnimetatud vallasasjad Haapsalu linna omandisse. Linnavalitsus esitas riigile taotluse Jalaka tn 78a asuvate hoonete aluse maa munitsipaliseerimiseks, mis rahuldati 2008. aastal. Kinnistu tegelik haldaja on siiani Haapsalu Linnamajanduse AS, kes kasutab hooneid ja territooriumi tootmistegevuseks. Kuna linn oma põhifunktsioonide teostamiseks antud kinnisasja ei vaja, teeme ettepaneku see müüa.

2006. aastal ostis linn Jalaka 78a asunud ehitised 300 760 krooniga. Peale ehitiste aluse maa munitsipaliseerimist ja kinnistamist on Haapsalu Linnamajanduse AS nõus kinnistu tagasi ostma 605 000 krooni eest.

Linnavalitsus teeb ettepaneku eelnõu otsusena vastu võtta.

Martin Schwindt, aselinnapea
13.03.2009